गहन अध्ययन कर बोलना ही समझदारी:डॉ डीके जैन
राजकीयकन्या स्नातकोत्तर कॉलेज में राष्ट्रीय सेवा योजना इकाई प्रथम और द्वितीय के सात दिवसीय विशेष शिविर का समापन बुधवार को हुआ। इस अवसर पर मुख्य अतिथि डा. डी के जैन ने कहा कि किसी भी विषय पर बोलने से पहले उसके बारे में गहन अध्ययन की जरूरत होती है।
रेड क्रॉस संस्था द्वारा प्रकाशित एक पुस्तक जिसमें आपातकालीन परिस्थितियों में किस प्रकार प्राथमिक उपचार करें के बारे में विस्तृत विवरण दिया गया है। उन्होंने कहा कि विकसित देशों में विकासशील देशों की तुलना में ज्यादा वाहन होने के बावजूद भी एक्सीडेंट कम होते हैं, क्योंकि वहां पर ट्रैफिक व्यवस्था सुचारु होती है और लोगों में जागरूकता है। यहां ट्रैफिक व्यवस्था सही नहीं होने के कारण हजारों रुपए का पेट्रोल और डीजल व्यर्थ जल जाता है। स्वास्थ्य का ध्यान रखना जरूरी है जिससे देश का विकास तीव्र गति से हो सके। योग का विशेष ध्यान रखना चाहिए। रोटरी क्लब के अध्यक्ष विजय जैन ने स्वयंसेविकाओं को रोटरी क्लब के उद्देश्य बताए और कहा कि रोटरी क्लब निस्वार्थ भाव से लोगों की सेवा करता है। प्राचार्य पी एन शर्मा ने छात्राओं को एनएसएस का महत्व बताते हुए कहा कि सेवा भाव ही जीवन का लक्ष्य होना चाहिए। कार्यक्रम अधिकारी डा.रमेश चंद्र शर्मा ने सात दिवसों में किए गए कार्यों का प्रतिवेदन पढ़कर सुनाया और कहा कि यह शिविर निश्चय ही समाज के लिए उपयोगी सिद्ध होगा। डा.विजय प्रकाश मीणा सहित कई ने विचार व्यक्त किए। एकल गान में प्रथम रश्मि दिवाकर, द्वितीय गायत्री प्रजापति, रेखा सेन रहे। तृतीय स्थान नीतू शर्मा ने प्राप्त किया।
hin_Deva hin_Deva hin_Deva